-Um nú ber á, at næmingarnir ikki verða lidnir við tað, teir eru í holt við til ávísa tíð, ber altíð til at halda fram seinni á degnum. Tað er eisini lættari at arbeiða við evnum, sum ikki eru so bundin at ávísari lærubók. -Vit eru fólksins alistøð. Børnini eru tilfeingið. Lærarin alarin. Tá ið skúlaárið endar sleppa vit nakað av unglaksi út úr teimum stóru ringunum og fáa afturfyri nýggj kør við fyrstafloks smolti. -Eg havi nógvar royndir við samskifti á fleiri pallum. Bæði gjøgnum mítt arbeiði og privat. Eg føldi ongantíð, at samskiftið millum okkum foreldur og skúlan var vánaligt. Heldur tvørturímóti. Tí fekk eg hugskotið at styrkja tað enn meira við einum Facebook-bólki.